ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต

ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต () หรือเรียกว่า ยูกิโอ 3D หรือ ยูกิโอที่ 10 เป็นภาพยนตร์แอกชันแอนิเมชันแฟนตาซีวิทยาศาสตร์สามมิติสัญชาติญี่ปุ่นใน ค.ศ. 2010 ที่อิงจากชุด ยูกิโอ โดยผลิตขึ้นเพื่อเฉลิมฉลองครบรอบ 10 ปีของการสร้างซีรีส์ยูกิโอ ดูเอลมอนสเตอร์โดยNAS และแสดงตัวละครหลักจากชุดอนิเมะเกมกลคนอัจฉริยะ GXและยูกิโอ 5D'sของต้นฉบับยูกิโอ

ภาพยนตร์นี้ออกฉายในโรงภาพยนตร์ญี่ปุ่นในวันที่ 23 มกราคม ค.ศ. 2010 โดยทำรายได้ในญี่ปุ่นมากกว่า 2 ล้านดอลลาร์สหรัฐ และขายดีผ่านดีวีดีทั้งในญี่ปุ่นและสหราชอาณาจักร อย่างไรก็ตาม นักวิจารณ์ภาพยนตร์วิพากษ์วิจารณ์เรื่องนี้ในขอบเขตผู้ชมที่จำกัด โดยอ้างว่าเป็นการทำตลาดเฉพาะเด็กหรือแฟนซีรีส์นี้อย่างเคร่งครัด

 เนื้อเรื่อง 
เมื่อ สตาร์ดัสท์ดราก้อน การ์ดประจำตัวของ ฟุโด ยูเซย์ ถูก พาราด็อกซ์ ศัตรูปริศนาจากอนาคต ช่วงชิงไป ยูเซย์ จึงหาทางย้อนเวลาเพื่อตามล่า พาราด็อกซ์ จนได้พบกับ ยูกิ จูได และดูเอลลิสท์ระดับตำนานผู้เป็นราชาแห่งเกม มุโต ยูกิ เหล่าดูเอลลิสท์ทั้งสามคนจึงได้เปิดฉากการต่อสู้อันดุเดือด ต่อกรกับ พาราด็อกซ์ เพื่อปกป้องมวลมนุษยชาติ

 รายได้ 
ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคตเปิดตัวในตารางบ็อกซ์ออฟฟิศญี่ปุ่นที่อันดับ 6 ทำรายได้มากกว่า 1 ล้านดอลลาร์สหรัฐในสัปดาห์จากโรงภาพยนตร์ประมาณ 124 แห่ง โดยทำรายได้ไป 2,017,928 ดอลลาร์สหรัฐในญี่ปุ่น ทำให้เป็นภาพยนตร์ที่ทำรายได้เป็นอันดับที่ 125 ในประเทศญี่ปุ่นเมื่อ ค.ศ. 2010 เมื่อมีการออกอากาศผ่านทีวีโตเกียวใน ค.ศ. 2014 ภาพยนตร์นี้ได้รเรตติงผู้ชมเพียงร้อยละ 0.3

 อ้างอิง 

 แหล่งข้อมูลอื่น 

เว็บไซต์ทางการญี่ปุ่น 
2nd Official English trailer & Official English website 

หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ญี่ปุ่น
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาญี่ปุ่น
หมวดหมู่:อนิเมะและมังงะข้ามฝั่ง
หมวดหมู่:ภาพยนตร์แอนิเมชันข้ามฝั่ง
หมวดหมู่:ภาพยนตร์ที่สร้างจากภาพยนตร์ชุดทางโทรทัศน์
หมวดหมู่:ภาพยนตร์ญี่ปุ่น 3 มิติ
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์อนิเมะที่สร้างจากมังงะ
หมวดหมู่:ภาพยนตร์อนิเมะที่มีผลต่อเนื้อเรื่องหลัก
หมวดหมู่:การ์ตูนญี่ปุ่นเกี่ยวกับการเดินทางข้ามเวลา
หมวดหมู่:ตัวละครที่เป็นนักเดินทางข้ามเวลา
หมวดหมู่:แกลลอป (สตูดิโอ)
หมวดหมู่:ยูกิโอ เกมกลคนอัจฉริยะ